KOMISSION ASETUS (EY) N:o 2411/96,
annettu 18 päivänä joulukuuta 1996,
Afrikan, Karibian ja Tyynenmeren (AKT) valtioista peräisin olevia tiettyjä maataloustuotteita koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 2763/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90 (1), jonka voimassaoloaikaa jatkettiin asetuksella (ETY) N:o 444/92 (2) ja jota muutettiin viimeksi asetuksella (EY) N:o 619/96 (3), ja erityisesti sen 27 artiklan,
sekä katsoo, että
asetuksella (EY) N:o 2763/94 (4), sellaisena kuin se on viimeksi muutettuna asetuksella (EY) N:o 2941/95 (5), komissio on avannut vuodeksi 1995 muun muassa tietyille maataloustuotteille, tai jäähdytetyille tomaateille, yhteisön tariffikiintiöitä alennetuin tullein tai tullittomasti,
GATTiin liittyvien neuvottelujen tuloksena kyseiselle tuotteelle määrättyjä tulleja on muutettu,
lisäksi sekä kyseiseen asetukseen kuuluvien tuotteiden arvotulleihin että ylimääräisiin lisätulleihin tehdään vuosien kuluessa muutoksia; alaan liittyvän yhteisön sääntelyn hallinnoinnin parantamiseksi ja tehostamiseksi on suotavaa antaa monivuotinen asetus, jossa arvotulleja lasketaan automaattisesti 40 prosenttiin yhdistettyyn nimikkeistöön kuuluvien tullien kehityksen mukaisesti ja jota sovelletaan 1 päivästä tammikuuta 1997,
tämän vuoksi olisi suotavaa muuttaa asetusta (EY) N:o 2763/94, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksessa (EY) N:o 2763/94 oleva taulukko ja liite tämän asetuksen liitteellä.
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1996.